บลจ.ตั้งกองทุนดูแลพนง.คอมไพแอนซ์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สมาคมบริษัทจัดการลงทุนเล็งตั้งกองทุนดูแลพนักงานคอมไพแอนซ์ พร้อมขึ้นทะเบียนเป็นวิชาชีพ หลังกฎใหม่อื้อ สินค้าซับซ้อน เสี่ยงสูง
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง ในฐานะนายกสมาคมบริษัทจัดการลงทุน เปิดเผยว่า สมาคมบริษัทจัดการลงทุนมีแนวคิดที่จะปกป้องคุ้มครองเจ้าหน้าที่ฝ่ายกำกับดูแลการปฏิบัติการ (Compliance) โดยจะมีการจัดตั้งกองทุนเพื่อผู้ดูแลการปฏิบัติงาน ซึ่งจะให้ความคุ้มครองทั้งหน้าที่การงานและด้านการเงิน โดยจะมีการขึ้นทะเบียน Compliance ให้เป็นวิชาชีพ ซึ่งขณะนี้สมาคมอยู่ระหว่างกำหนดแนวทางในการจัดตั้งกองทุนและร่างหลักสูตร Compliance
ทั้งนี้ การดำเนินการดังกล่าว เนื่องจากสมาคมเห็นว่านอกเหนือจากการปฏิบัติตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้ว เจ้าหน้าที่ต้องปฏิบัติตามเกณฑ์ของหน่วยงานทางการอื่นที่เกี่ยวข้องและเกณฑ์ซับซ้อนมากขึ้น เช่น กฎเกณฑ์ของสำนักงานป้องกันและปราบปรามการฟอกเงิน (ปปง.) รวมถึงแนวทางปฏิบัติในการกำกับผลิตภัณฑ์ทางการเงินใหม่ๆ และแรงกดดันด้านต่างๆ ทั้งภายในและภายนอกบริษัท เช่น นโยบายของผู้บริหารบริษัทที่อาจขัดต่อหลักจรรยาบรรณวิชาชีพ ซึ่งทำให้ Compliance แม้ต้องปฏิบัติตามสิ่งที่ถูกต้อง ก็อาจมีความไม่มั่นคงในหน้าที่การงานได้ 
ทั้งนี้ กฎเกณฑ์ที่เกี่ยวกับกฎหมายฟอกเงิน เช่น การทำความรู้จักลูกค้า หรือ KYC (KnowYourCustomer) หรือการให้บริการซื้อขายกองทุนผ่านเครื่องเอทีเอ็ม หรือออนไลน์ผ่านช่องทางอินเทอร์เน็ตก็ต้องปฏิบัติให้เป็นไปตาม พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 ด้วยการปฏิบัติให้ถูกต้องตามกฎเกณฑ์ต่างๆ เพื่อให้มีมาตรฐาน ในการให้บริการรวมถึงความเป็นธรรมต่อผู้ให้บริการและผู้รับบริการ 
ด้านสมาคมบริษัทจัดการลงทุนระบุว่า เมื่อกฎเกณฑ์ต่างๆ มีมากขึ้น ส่งผลให้ผู้ให้บริการมีความเสี่ยงด้านการปฏิบัติตามกฎเกณฑ์ (Compliance Risk) ซึ่งหากไม่ปฏิบัติตามกฎหมาย กฎเกณฑ์ระเบียบปฏิบัติและข้อบังคับต่างๆ อาจทำให้เกิดความเสียหายทางการเงินที่สูง เสียชื่อเสียงและทางการอาจเข้าแทรกแซงการดำเนินธุรกิจได้ ดังนั้น Compliance ถือเป็นหน่วยงานหนึ่งที่สำคัญของทุกบริษัท ซึ่งจะทำหน้าที่ตรวจสอบและเป็นศูนย์กลางในการให้คำปรึกษากับทุกหน่วยงานของบริษัทเกี่ยวกับเรื่องต่างๆ ที่ต้องปฏิบัติให้เป็นไปตามที่หน่วยงานทางการกำหนด
อย่างไรก็ตาม สมาคมบริษัทจัดการลงทุน (AIMC) ร่วมกับชมรม Compliance ได้จัดสัมมนาเชิงปฏิบัติการประจำปี 2553 ขึ้น นอกจากให้ความรู้แล้วยังแลกเปลี่ยนความคิดเห็นจึงพบปัญหา